1. ΝΟΜΟΣ 5570 της 11/17 Αυγ. 1932 Περί αυθεντικής ερμηνείας των αρθρ. 4 και 5 του Νόμ. 5304 «περί μέτρων προστασίας της επιβατηγού ναυτιλίας». Άρθρ.1-2.(Κατηργήθησαν δια του άρθρ. 6 Νόμ. 6055/1934). Άρθρ.3.-«1.Εντός του πρώτου δεκαήμερου του προ της ενάρξεως έκαστης θερινής και χειμερινής περιόδου μηνός ο εφοπλιστής παντός Ελληνικού επιβατηγού ατμοπλοίου υποχρεούται να υποβάλη εις το Υφυπουργείον της Εμπορικής Ναυτιλίας δήλωσιν εμφαίνουσαν τα δρομολόγια των εσωτερικών θαλασσίων συγκοινωνιών άτινα προτίθεται να εκτελή μετ’ αναγραφής των ονομάτων των εξυπηρετούντων αυτά ατμοπλοίων, των λιμένων αναχωρήσεως, προορισμού και ενδιαμέσων τοιούτων κατά σειράν προσεγγίσεως, ως και της ημέρας και ώρας αναχωρήσεως έκαστου ατμοπλοίου εκ του αφετηρίου και των ενδιαμέσων λιμένων. Βλ. και άρθρ. 21 παρ. 2 Νόμ. 4473/1965 (κατωτ. αριθ. 20). 2.Τα κατά την προηγουμένην παράγραφον δρομολόγια υπόκεινται εις την έγκρισιν του Υφυπουργού της Εμπορικής Ναυτιλίας, δικαιουμένου μετά γνώμην του Συμβουλίου Εμπορικού Ναυτικού να τροποποιή ταύτα επί τω τέλει όπως:α)μη συμπίπτη αναχώρησις περισσοτέρων του ενός πλοίων δια την αυτήν γραμμήν εφ’ όσον αι ανάγκαι της συγκοινωνίας δεν απαγορεύουν τούτο, β)εναλλάσσηται ει δυνατόν καθ’ ωρισμένην χρονικήν περίοδον, ουχί ελάσσονα του δεκαπενθημέρου, η ημέρα της εκ Πειραιώς αναχωρήσεως των εξυπηρετούντων την αυτήν γραμμήν ατμοπλοίων και γ)διατίθηται το δι’ εκάστην δρομολογιακήν γραμμήν κατάλληλον από απόψεως ασφαλείας, ανέσεως και ταχύτητος επιβατηγόν ατμόπλοιον. 3.Η εκτέλεσις των ουτωσί εγκρινομένων δρομολογίων δια των ως καταλλήλων κατά τ’ ανωτέρω κριθέντων ατμοπλοίων καθίσταται υποχρεωτική δια τας υποβαλλούσας τας περί ων η παρ. 1 δηλώσεις ατμοπλοΐας απαγορευομένης, πλην ανωτέρας βίας, οιασδήποτε διακοπής, παρεκκλίσεως ή μεταβολής εν τη εκτελέσει των δρομολογίων των δια την εξυπηρέτησιν αυτών ατμοπλοίων άνευ ειδικής εγκρίσεως του επί της Εμπορικής Ναυτιλίας Υφυπουργού παρεχομένης μετά γνώμην του Συμβουλίου Εμπορικού Ναυτικού. 4.Πας πλοιοκτήτης ή εφοπλιστής δικαιούται όπως ζήτηση παρά του Υφυπουργείου Εμπορικής Ναυτιλίας την αντικατάστασιν οιουδήποτε επιβατηγού ατμοπλοίου αυτού εξυπηρετούντος ωρισμένην εγκεκριμένην κατά τ’ ανωτέρω δρομολογιακήν γραμμήν δι’ ετέρου επιβατηγού ατμοπλοίου εκ των μη δρομολογηθέντων υπό τον όρον όπως προσλάβη πλήρωμα ισάριθμον προς το του αντικαθιστωμένου ατμοπλοίου. Εις περίπτωσιν καθ’ ην η οργανική σύνθεσις του πληρώματος του αντικαθιστωμένου ατμοπλοίου είναι ανωτέρα της του δια την αντικατάστασιν του δρομολογουμένου ατμοπλοίου διατιθεμένου τοιούτου, ο πλοιοκτήτης υποχρεούται οπωσδήποτε να μισθοτροφοδοτή τους πλεονάζοντας εργάτας θαλάσσης χρησιμοποιών τούτους κατά τας διατάξεις των έδαφ. 3 και 4 της παρ. 4 του αρθρ. 1 του παρόντος Νόμου. Ο Υφυπουργός της Εμπορικής Ναυτιλίας μετά γνώμην της Επιθεωρήσεως Εμπορικών Πλοίων εγκρίνει ή απορρίπτει την κατά το πρώτον εδάφιον της παρούσης παραγράφου αιτηθείσαν αντικατάστασιν. 5.Πάσα παράβασις των διατάξεων του παρόντος άρθρου επάγεται την απαγόρευσιν του απόπλου του κατά παράβασιν των διατάξεων τούτων δρομολογουμένου ατμοπλοίου και επι πλέον διώκεται κατ’ έγκλησιν του Υφυπουργού Εμπορικής Ναυτιλίας εισάγεται εις δίκην δι’ απ’ ευθείας κλήσεως και τιμωρείται δια χρηματικής ποινής 50.000 μέχρι 200.000 δραχμών και δια φυλακίσεως τριών μέχρις έξ μηνών. 6.Εις τας διατάξεις του παρόντος άρθρου δεν υπάγονται αι ως άγονοι χαρακτηριζόμεναι γραμμαί και λιμένες δια την εξυπηρέτησιν των οποίων ειδικαί συνάπτονται συμβάσεις μετά του Δημοσίου. 7.Αι διατάξεις του παρόντος άρθρου έχουσιν εφαρμογήν και επί των δια την τρέχουσαν χειμερινήν περίοδον υποβληθεισών προς το Υφυπουργείον Εμπορικής Ναυτιλίας υπό των ατμοπλοϊκών επιχειρήσεων δηλώσεων εκτελέσεως δρομολογίων». Το αρθρ. 3 αντικατεστάθη ως άνω δια του άρθρ. 2 Α.Ν. 1091/1938 (κατωτ. αριθ. 6α), του όποιου βλ. και άρθρ. 3 δια τους υπευθύνους των παραβάσεων των ανωτέρω διατάξεων. Άρθρ.4.-(Κατηργήθη δια του άρθρ. 6 Νόμ. 6055/1934). (Αντί της σελ. 345(α) Σελ. 345(β) 264-053 Ακτοπλοΐα 19.Δ.γ.1 Άρθρ.5.-Η ισχύς του παρόντος Νόμου άρχεται από της δημοσιεύσεώς του εις την εφημερίδα της Κυβερνήσεως. 